Suresh 109 Views india women team
india women team
పోచెఫ్‌స్ట్రూమ్ః మూడో వన్డేలో ఓడినా..తొలి రెండు మ్యాచ్‌లలో అద్భుత విజయాలతో సిరీస్‌ కైవసం చేసుకున్న భారత మహిళలు దక్షిణాఫ్రికాతో మంగళవారం ఇక్కడ జరిగే మొదటి టీ20లో ఆత్మవిశ్వాసంతో బరిలో దిగుతున్నారు. చివరి వన్డేలో ఏడు వికెట్ల ఓటమి ఒకింత నిరాశపరిచినా.. ఐదు మ్యాచ్‌ల టీ20 సిరీస్‌లో మొదటి పోటీలో గెలుపొంది శుభారంభం దక్కించుకోవాలని భారత్‌ పట్టుదలగా ఉంది. తొలి రెండు వన్డేల్లో సఫారీలపై మిథాలీసేన పూర్తి ఆధిక్యం కనబరిచింది. అయితే టీ20ల్లో కొత్త కెప్టెన్‌ ఆధ్వర్యంలో భారత్‌ తలపడుతోంది. డాషింగ్‌ బ్యాట్స్‌వుమన్‌ హర్మన్‌ప్రీత్‌ కౌర్‌ జట్టుకు సారథ్యం వహిస్తోంది. వన్డే సిరీస్‌లో అదరగొట్టిన మరో బ్యాట్స్‌వుమన్‌ స్మృతి మంధానా వైస్‌ కెప్టెన్‌గా బాధ్యతలు నిర్వర్తించనుంది. పొట్టి క్రికెట్‌ స్పెషలిస్ట్‌ అనూజ పాటిల్‌, తొలిసారి టీ20 జట్టులో చోటు పొందిన ఆల్‌రౌండర్‌ రాధా యాదవ్‌, వికెట్‌ కీపర్‌ నుజహాత్‌ ప్రవీణ్‌లతో భారత్‌ పటిష్ఠంగా కనిపిస్తోంది. ఇక 17 ఏళ్ల ముంబై ప్లేయర్‌ జెమీమా రోడ్రిగ్స్‌ టీమిండియాకు ప్రధాన ఆకర్షణ కానుంది. మ్యాచ్‌ భారత కాలమానం ప్రకారం సాయంత్రం 4.30 గంటలకు మొదలు కానుంది.